google/wiki40b huggingface dataset:
מבנה נתונים תמציתי

מילונים דחוסי-אנטרופיה

גישת ה- זיכרון ניתנת לשיפור בזכות ההבחנה כי ישנם  תתי קבוצות של  באורך  (או מחרוזות בינאריות באורך   עם בדיוק  1ים), ולכן  הוא החסם התחתון של תורת האינפורמציה על מספר הביטים הדרושים לאחסון . ישנו מילון (סטטי) תמציתי המשיג את החסם הזה, דהיינו משתמש ב- זיכרון. ניתן להרחיב את המבנה הזה כדי לתמוך בשאילתות דרגה ובחירה, תוך שימוש ב-  זיכרון. ניתן לצמצם את החסם הזה לתחלופת זיכרון/זמן על ידי הקטנת מקום האחסון של המילון ל- וזמן שאילתה  .

דוגמאות

כאשר צריך לקודד רצף של פריטים בעלי אורך משתנה (כגון מחרוזות), ישנן מספר אפשרויות: גישה ישירה היא לשמור את האורך ואת הפריט באותה רשומה- והללו יכולות להיות ממוקמות אחת אחרי השנייה. זה מאפשר מעבר יעיל לעוקב, אבל לא מוצא את הפריט הkי. אופציה נוספת היא למקם את הפריטים לפי הסדר עם תו מפריד (למשל, מחרוזת עם סיומת אפס). אפשרות זו משתמשת במפריד במקום באורך, והיא איטית יותר באופן משמעותי, מפני שיש לסרוק את כל הרצף כדי למצוא תווים מפרידים. שתי האפשרויות יעילות מבחינת זיכרון. גישה אחרת היא הפרדה מאוגדת: ניתן למקם את הפריטים זה אחר זה, ללא מפרידים. ניתן לשמור את גבולות הפריט יכולים כרצף של אורכים, או באופן יעיל יותר, כהיסטים בתוך רצף זה. לחלופין, מקודדים בנוסף מחרוזת בינארית נפרדת המורכבת מ1ים במקומות בהם פריט מתחיל, ו0ים בכל מקום אחר. בהינתן המחרוזת זאת, פונקציית ה יכולה לקבוע במהירות היכן כל פריט מתחיל, בהינתן האינדקס שלו. מבנה זה קומפקטי אך לא תמציתי, היות שהוא צורך 2Z זיכרון, דהיינו (O(Z.
דוגמה נוספת היא ייצוג של עץ בינארי: עץ בינארי שרירותי על  צמתים ניתן לייצג ב- ביטים, תוך תמיכה במגוון רחב של פעולות על כל צומת, אשר כוללות את מציאת האב שלו, הילד הימני והשמאלי שלו, והחזרת גודל של תת-עץ, כל אחת בזמן קבוע. מספר העצים הבינאריים השונים על  קודקודים הוא . עבור  גדול, ערך זה הוא בערך ; ולכן ידרשו לכל הפחות כ- ביטים כדי לקודד אותו. עץ בינארי תמציתי לפיכך יתפוס רק  ביטים לכל צומת.
מוסא חללה

קורות חיים

מוסא חללה נולד בשנת 1921 בעיר קהיר שבמצרים למשפחה יהודית. חללה עבד בנפחות בעיקר בבקרים, ובערבים היה נוהג לשיר ולהופיע בתיאטראות ואירועים שונים במצרים (לרוב באזור קהיר).

משנות החמישים

חללה עלה לישראל בשנת 1950 והתגורר בתל אביב, שם המשיך לעבוד כנפח (בעיקר בבקרים) וכמו במצרים היה נוהג לשיר ולהופיע (בעיקר בערבים).
בין היתר, חללה היה נוהג להופיע ב"קפה נח", בשכונת כפר שלם בדרום העיר תל אביב ("קפה נח" חדל מלהתקיים ב-1990). 
 הופיע מספר פעמים בקול ישראל בעברית ולעיתים גם עם תזמורת קול ישראל בערבית. בנוסף, הופיע מספר פעמים בערוץ 1 הישראלי.
חללה מת בשנת 1995.
שחר-מריו מרדכי

שחר-מריו מרדכי הוא משורר ישראלי.

ביוגרפיה

מרדכי נולד בחיפה בשנת 1975 וגדל בקריית ביאליק. הוא בוגר החוג לתקשורת ומדע המדינה באוניברסיטת חיפה, ובעל תואר שני במדע המדינה מאוניברסיטת חיפה. בעבר שימש כאנליסט וכיועץ פוליטי לשגריר בריטניה בישראל, וכיום עוסק בהוראה. הנחה את תוכנית הספרות "על המדף" בטלוויזיה הישראלית, והגיש פינות תרבות ואקטואליה בתוכניות הבוקר של ערוץ 10. 
שירו של מרדכי, "יעקב", זכה במקום הראשון בתחרות הארצית "שירה על הדרך", לשנת תש"ע (2010), הנערכת מטעם עיריית תל אביב-יפו.
שחר-מריו מרדכי זכה בפרס היצירה מקרן ראש-הממשלה ע"ש לוי אשכול לשנת תשע"ז 2017
בפ ווסקאול

חייה

ווסקאול נולדה באמסטרדם, בת למשפחה בת 8 ילדים בשנת 1937 היא נתקבלה לעבודה בסניף ההולנדי של החברה הגרמנית אופקטה בניהולו של אוטו פרנק ובשנת 1942 הפכה למנהלת האדמיניסטרטיבית של החברה.
ביום 6 ביולי 1942 עברה משפחת פרנק למחבוא, (הולנדית:Achterhuis) שנודע כ"האגף הסודי" בתרגומים לאנגלית של יומנה של אנה פרנק, מחשש לחייהם מידי הגסטפו ומשתפי הפעולה ההולנדיים עושי דברם. המחבוא היה חלל בן 3 קומות שהכניסה אליו הייתה ממבואה בקומה העליונה של משרדי החברה. בקומה הראשונה של החלל היו 2 חדרים קטנים ובצמוד אליהם חדר אמבטיה ושירותים. בקומה השנייה היה חדר גדול ואליו צמוד חדר קטן, ממנו הוביל סולם לעליית הגג. הכניסה למחבוא הוסתרה, זמן מה לאחר כניסת המשפחה, בארון ספרים.
היא סייעה למשפחה ולנלווים אליה במחבוא והייתה חברה קרובה לאנה פרנק. אביה יוהנס ווסקאול בנה את ארון הספרים שהסתיר את הכניסה למחבוא.
בבוקר של יום ה 4 באוגוסט 1944, פרצו למחבוא שוטרים ממשטרת הסדר הגרמנית (Ordnungspolizei) שפעלו על סמך הלשנה של אדם שנותר אלמוני עד היום. בראש הכוח עמד נגד אס אס קרל סילברבאואר מהאס דה ואיתו עוד 3 קציני משטרה נוספים. משפחת פרנק ושאר דיירי המחבוא נלקחו למטה הגסטפו ומשם הועברו, לאחר חקירה, לבית מעצר בו שהו יומיים ולאחר מכן הועברו למחנה המעבר המשטרתי ליהודים וֶסְטֶרְבּוֹרְק.
בפ ווסקאול הצליחה להימלט מהפשיטה ועבדה בחברה עד לנישואיה בשנת 1946, בתה אנה-מרי שנולדה בשנת 1960 נקראה על שם אנה פרנק. היא התרחקה מפרסום אך שמרה על קשר עם אוטו פרנק עד ליום מותו.
בשנת 1972 הוכרה ווסקאול על ידי יד ושם בתור חסידת אומות העולם.
מרצדס-בנץ CLA-קלאס

מרצדס-בנץ CLA-קלאס (אנגלית: Mercedes-Benz CLA-Class) היא מכונית משפחתית יוקרתית אשר דומה למרצדס-בנץ A-קלאס. דגם זה הוצג בינואר 2013 בתערוכה הבינלאומית של צפון אמריקה.
שיווק הדגם החל באירופה באפריל 2013 ובספטמבר הוחל בשיווק גם בארצות הברית. במהלך השנה הראשונה להפצת הדגם הגיעו המכירות ללמעלה מ-100,000 יחידות, הישג הנחשב על ידי החברה כ"השקה המוצלחת ביותר מזה 20 שנה". במרץ 2015 הציגה החברה בתערוכת ז'נבה את דגם ה-"Shooting Brake" - גרסת סטיישן של הרכב.
צבעוני המדבר

מאפיינים

צבעוני המדבר בעל פרח דמוי גביע בעל 6 עלי עטיף צבעוניים. הפרח בגודל בינוני בצבע אדום כהה ללא זר בהיר סביב הכתם השחור הנמצא בצבעוני ההרים. הגבעולים של הפרח קצרים. העלים מסולסלים בצבע אפור ירוק. צבעוני המדבר גדל בישראל בנגב הצפוני (יער להב), בהר הנגב, במדבר יהודה, אזור מכתש רמון ובנחל צין העליון. הפריחה בחודשים פברואר עד מרץ.
גיל משעלי

קורות חיים

משעלי גדל ומתגורר עד היום באופקים.
בשנת 2005 הצטרף לצוות אתר התרבות וחיי הלילה Base. בשנת 2006, מיד לאחר שחרורו מצה"ל, החל משעלי את דרכו בפורטל וואלה, שם שימש כתב רכילות במשך שנה וחצי, עד שנת 2009. חודשיים לאחר מכן הצטרף לפורטל Nana10, שבו עבד ארבעה חודשים. 
בנובמבר 2009 החל משעלי לעבוד בעיתון "ישראל היום" בטור הרכילות הקבוע "הגיע לגיל" בעמוד האחורי של העיתון. לפניו כתבה את הטור טלי מזרחי-דהאן. הוא שימש בעיתון כתב רכילות, בידור ומדיה. 
בנוסף לעבודתו ב"ישראל היום", משעלי גם הגיש פינת רכילות ובידור ברדיו ירושלים וכיום הוא מגיש פינת רכילות ברדיו צפון 104.5FM. בנוסף, הוא מתארח מדי פעם בתוכניות בוקר בערוץ 10 ובערוץ 2.
בפברואר 2013 החל להגיש פינת רכילות ברדיו ירושלים בתוכניתה של אלין לוי ובנוסף לכך החל להגיש פינה בתוכנית "הבוקר של דנה" בהנחייתה של דנה רון בקשת בערוץ 2.
משעלי אחראי לחשיפה של גירושיו של הכדורסלן הליטאי שארונאס יאסיקביצ'יוס מהדוגמנית לינור אברג'יל וגירושיה של אשת העסקים והמיליארדרית שרי אריסון.] בנוסף חשף משעלי את אירוסיה של בר רפאלי לאיש העסקים עדי עזרא.
בתחילת 2013 עזב את ישראל היום ועבר לאתר mako מבית הזכיינית קשת, שם שימש ככתב בידור ומגזין. לאחר מכן ייסד את מדור "מחלקה ראשונה", מדור רכילות עסקית המסקר את האלפיון העליון באתר mako. ב-5 בינואר 2016 עזב את mako לאחר למעלה משנתיים של עבודה במקום. בספטמבר 2016 הצטרף משעלי לאתר הזכיינית רשת שם הקים את ערוץ הבידור והתרבות. חודשים ספורים אחרי הצטרפותו לאתר ייסד את מדור הרכילות העסקית "משחקי הכסף". ב-2018 סיים משעלי את עבודתו ברשת.
וייט פליינס

דמוגרפיה

על פי מפקד האוכלוסין האמריקני של 2000 אוכלוסיית העיר באותה העת מנתה 53,077 תושבים, 20,921 משקי בית, ו-12,704 משפחות. צפיפות האוכלוסייה באותה העת הייתה 2,091.1 אנשים לקילומטר מרובע. 64.93% מהתושבים הם לבנים, 15.91% אפרו-אמריקאים, 4.5% אסייתים, 0.34% אינדיאנים, 10.37% מגזע אחר ו-3.88% משני גזעים או יותר.
בשנת 2010, המגזין ביזנסוויק ציין כי וייט פליינס היא אחת הערים בעלות הצמיחה המהירה ביותר בארצות הברית.

גאוגרפיה

העיר משתרעת על שטח של כ-25.6 קילומטרים רבועים, מתוכם 25.4 קמ"ר שטחים יבשתיים ו-0.2 קמ"ר שטחי מים. העיר נמצאת 154 מטרים מעל פני ים.
הסכם היסוד בין הכס הקדוש ומדינת ישראל

הסכם היסוד בין הכס הקדוש ומדינת ישראל (באנגלית: Fundamental Agreement between the Holy See and the State of Israel) היא אמנה בין הכס הקדוש ומדינת ישראל אשר נחתמה ב-30 בדצמבר 1993 ומהווה ציון דרך היסטורי ב-2000 שנות פולמוס יהודי-נוצרי וביחסי ישראל-הוותיקן. ההסכם כונן יחסים דיפלומטיים בין ישראל לוותיקן ובמסגרתו הכיר הוותיקן בזכות קיומו של העם היהודי בארצו לאחר שהוסר החסם התאולוגי "של התנגדות לשאיפות הציוניות בשל הכחשתם היהודים את אלוהותו של ישוע". כמו כן הכיר ההסכם בחשיבות חופש דת והצליינות וכן שמירת הסטטוס קוו במקומות הקדושים לנצרות במדינת ישראל. ההסכם אף עוסק ביחסים הכלכליים שבין המדינות, ובאופן מיוחד בזכויות הקניין של הכנסייה הקתולית במדינת ישראל.

יחסים כלכליים

בסעיף 10 להסכם הכירו הצדדים בזכויות הקניין של הכנסייה הקתולית בישראל. הצדדים התחייבו לנהל משא ומתן בתום לב, באמצעות ועדה משותפת, למציאת פתרונות מקובלים למחלוקות קנייניות הנוגעות לכנסייה הקתולית, או לקהילות קתוליות בישראל.
נכון לשנת 2010, סעיף זה לא יושם עד תומו, ומחלוקות בנושאי נכסי הכנסייה, וחבויותיה במס, קיימות עד היום. אף שלאחר חתימת ההסכם קמה ועדה משותפת כדי לנסח הבנות בנושאים אלה, דיוניה לא הצליחו להביא את הצדדים למסקנות מוסכמות. ב-30 באפריל 2009, לקראת ביקור האפיפיור בנדיקטוס השישה עשר בישראל, התכנסה הוועדה המשותפת לישראל ולוותיקן שוב, בניסיון להגיע להבנות ביחסים הכלכליים שבין הצדדים, כמתחייב מהסכם היסוד. משרד החוץ דיווח על התקדמות במשא ומתן, אולם לא הושגה הבנה בין הצדדים בנושאים שבמחלוקת. פגישה נוספת בין הצדדים שנערכה בחודש אוגוסט 2009 לא הניבה התקדמות. אף בשנת 2012 המשיכה הוועדה הקבועה המשותפת של מדינת ישראל והכס הקדוש בישיבותיה, מבלי שהושג פתרון
המחלוקת בנושא רכוש הכנסייה בישראל עדיין לא באה על פתרונה, גם מכיוון שהכנסת לא אישררה עדיין את הסכם היסוד בין הכס הקדוש ומדינת ישראל משנת 1993. הכנסייה הקתולית מחזיקה ברכוש רב בתחומי מדינת ישראל מזה שנים ארוכות. נכסים אלה נהנו ממעמד משפטי מיוחד בתקופת האימפריה העות'מאנית והמנדט הבריטי, וזכו לפטור ממיסים. מעת הקמת מדינת ישראל לא ברור מעמדם של נכסים אלה.
ערן יהב

ביוגרפיה

יהב נולד ב-1973. בשנת 1996 סיים את לימודי התואר הראשון בפקולטה למדעי המחשב בטכניון. עם סיום התואר התגייס כמהנדס תוכנה לצה"ל, שם שירת עד שנת 2001. בשנה זו גם התחיל את לימודי הדוקטורט שלו במדעי המחשב באוניברסיטת תל אביב, אותם סיים בשנת 2004.
בין השנים 2004–2011 עבד במעבדות המחקר של IBM.
בשנת 2011 הצטרף כמרצה בכיר לסגל ההוראה של הפקולטה למדעי המחשב בטכניון, ומשנת 2013 מכהן כפרופסור חבר בסגל הפקולטה.

מחקר אקדמי

תחומי המחקר בהם יהב עוסק הם:
ניתוח תוכניות, אינטרפרטציה אבסטרקטית, אימות תוכנה, סינתזה של תוכנה, מערכות מקביליות ומבוזרות, שפות תכנות והנדסת תוכנה.
במהלך השנים הוא השתתף בכתיבה של מעל 100 מאמרים, שצוטטו למעלה מ-1900 פעמים במאמרים שונים. מדד h-index שלו הוא 25, ומדד ה-i10-index שלו הוא 42.

תכנות באמצעות מיליוני דוגמאות

כחלק ממחקריו בתחום התוכנה, עוסק יהב בשימוש בדוגמאות קיימות של קוד בתהליך של כתיבת תוכנה.
השימוש בדוגמאות קיימות מיועד להכוונת המתכנת בכתיבת הקוד ולהקלה עליו בהתמודדות עם ממשקים (APIs) מורכבים, על ידי כך שבתהליך כתיבת הקוד המתכנת ישלים את התוכנית אותה הוא כותב בעזרת חיפוש במאגרי קוד קיימים.
על מנת לאפשר את החיפוש, מתבצעת הצגה סמנטית של קוד (למשל באמצעות אוטומטים ) עבור הקוד אותו המתכנת רוצה להשלים, וכן עבור הקוד הקיים במאגר הנתונים בו מתבצע החיפוש. במהלך החיפוש במאגר מתבצעת התאמת הקשר (context matching) בין הקוד החלקי שהוכנס כשאילתה לחיפוש לבין דוגמאות הקוד הקיימות במאגר, ובסופו מוחזרות למתכנת התוצאות המתאימות ביותר. תוצאות החיפוש הן דוגמאות של קוד המהוות השלמות אפשריות לשאילתה.

פרויקט "SAFE"

במסגרת עבודתו בחברת IBM פיתח יהב את הפרויקט "SAFE" , תוכנה לבדיקת נכונות של תוכניות שנכתבו ב-Java. בהינתן תוכנית, "SAFE" בודקת אם היא עומדת במפרט דרישות מסוים באמצעות אנליזה סטטית של קוד המקור שלה וללא צורך בהרצתה.
במהלך האנליזה מתבצעת בדיקה דקדקנית של מצב האובייקטים שבה, אפילו כאשר בתוכנית נעשה שימוש ב-aliasing
. המטרה בביצוע הבדיקה של מצב האובייקטים בתוכנית נתונה היא לזהות באופן סטטי (ללא הרצה של התוכנית) אם הרצתה עשויה לגרום לביצוע פעולה אסורה על אובייקט כתלות במצבו.
SAFE מאפשר רמות שונות של דיוק בבדיקת הנכונות. רמות אלו תלויות בעיקר באופן בו נעשית ההתמודדות עם aliasing.
ואנס וארפד טור

וארפד טור (באנגלית: Warped Tour) הוא פסטיבל רוק ואקסטרים ספורט אשר נודד ברחבי ארצות הברית ובקנדה מדי קיץ. חברת ההנעלה ואנס נותנת חסות לפסטיבל משנת 1995 ולעיתים קרובות הוא מכונה ואנס וארפד טור.

היסטוריה

הפסטיבל החל את דרכו בשנת 1994, כאשר קווין ליימן, בעלים של חברת תקליטים קטנה, עבד על מופעי סקייטבורד ששילבו גם הופעות של להקות פאנק וסקא.
בשנת 2018 יהיה הסיבוב האחרון של ואנס וארפד טור
הפסטיבל קיבל את שמו ממגזין אקסטרים ספורט, בשם וארפד מגזין שהיה קיים באותה תקופה.

הפסטיבל

הפסטיבל נודד כל קיץ ברחבי ארצות הברית ובקנדה, כאשר הליין-אפ בערים השונות נשאר לרוב קבוע. בשנים האחרונות, הפסטיבל כולל בסביבות המאה להקות שמנגנות בעיקר: פאנק-רוק, סקא, נו-מטאל, הארדקור ופ'אנק מטאל. הלהקות מנגנות כמעט בו זמנית על פני 10 במות שונות, כאשר לכל במה ישנו נותן חסות אחר.
מלבד הופעות הפסטיבל כולל גם תחרויות סקייטבורד, רמפות וחצאי צינור. אך עם השנים קטן חלקו של האקסטרים ספורט בפסטיבל. בשטח הפסטיבל פרוסים עשרות דוכנים של הלהקות המופיעות, חברות תקליטים עצמאיות, חברות אקסטרים, מגזינים וארגונים ללא מטרת רווח. הדוכנים וריבוי הבמות יוצרים אווירה של קרנבל, כאשר הלהקות נמצאות בדוכנים ומסתובבות ברחבי הפסטיבל. בשנים האחרונות יצא הפסטיבל מגבולות צפון אמריקה ונכון ל-2008 הוא מגיע גם לאירופה וליפן.
ג'וני וייסמילר

ביוגרפיה

נולד בשם יוהאן פטר וייסמילר בפריידורף, פרוור גרמני של העיר טימישוארה (טמשוואר) שהשתייכה אז לאוסטרו-הונגריה (כיום ברומניה). הוריו, פטר יוהאן וייסמילר ואליזבת (לבית קרש), שניהם  נוצרים קתולים, גרמנים-אתנים, בני קהילת השוואבים של באנאט (Banaterschwaben). הרישומים של כנסיית רוכוס הקדוש בפריידורף מראות שהוא הוטבל בגיל שלושה ימים בידי הוריו. לאחר כשנה הוטבל בכנסייה קתולית בווינדבר. בגיל שבעה חודשים היגר עם הוריו לארצות הברית. כיוון שסבל מגנחת הסימפונות (אסתמה), וכיוון שהטיפול המונע היחיד שהיה ידוע באותם ימים היה פיתוח הנשימה, המליצו הרופאים שיעסוק בשחייה. בתחילה הוא שחה עם אחיו באגם מישיגן ובגיל 17 החל להתחרות בבריכה. וייסמילר שלט שליטה ללא מצרים במשחים הקצרים בסגנון החופשי בארצות הברית ובעולם כולו. הוא פיתח את סגנון החתירה בו הזרועות מתרוממות גבוה מעל פני המים ואת הנשימה הצידית. הוא לא נוצח בשום משחה חופשי, לכל מרחק, בו נטל חלק בכל שנות הקריירה שלו, 1929-1921. לזכותו חמש מדליות זהב אולימפיות, 52 מדליות זהב באליפות ארצות הברית בשחייה ושבירה של 27 שיאי עולם. הוא החזיק בשיאי העולם בשחיה חופשית למרחקים 100 יארדים, 100 מטרים וחצי מייל. ב-9 ביולי 1922 שבר את שיאו העולמי של דיוק קהנמוקו במשחה 100 מטר חופשי, כאשר קבע זמן של 58.6 שניות. בכך היה לשחיין הראשון ששבר את מחסום הדקה במשחה הקלאסי.
הוא זכה באולימפיאדת פריז (1924) במדליות זהב במשחים ל-100 ו-400 מטר חופשי. בנוסף, זכה במדליית זהב במשחקים אלו יחד עם קבוצת השליחים האמריקאית במשחה 4x200 חופשי ובמדליית ארד יחד עם נבחרת הכדורמים האמריקאית. באולימפיאדת אמסטרדם (1928) זכה וייסמילר בשתי מדליות זהב במשחים ל-100 ו-400 מטר חופשי.
שיאו העולמי ב-100 יארד חופשי, אשר נקבע ב-1927, החזיק מעמד במשך 17 שנים. עדות ליכולתו של וייסמילר ניתן לראות בהשוואה הבאה: שיאו העולמי ב-100 מטר חופשי, 57.4 שניות, אשר נקבע ב-1924, היווה שיפור של שלוש שניות לשיאו של קהנמוקו שנקבע ארבע שנים לפני כן. אמנם שיאו של וייסמילר נשבר כבר בשנת 1934, ובשנים שלאחר מכן עוד שופר מספר פעמים, אך רק ב-1961, 37 שנים לאחר שיאו של וייסמילר, הצליחו לקזז שלוש שניות נוספות מן השיא העולמי.
ג'וני וייסמילר נשכר לגלם בסרטים את דמותו של "טרזן", גיבור ספריו של אדגר רייס בורוז. הוא הופיע ב-12 מתוך סרטי סדרת טרזן ובתפקיד זה זכה לפרסום רב ברחבי העולם. בנוסף, הופיע ב-13 סרטים בסדרת Jungle Jim.
ב-1976 הופיע בפעם אחרונה בתפקיד קולנועי בסרט "Won Ton Ton, the Dog Who Saved Hollywood". ב-1977 לקה בשבץ מוחי.
ב-1979, הוא ואשתו עברו לאקפולקו מקסיקו. ב-1984, נפטר וייסמילר מבצקת בריאות בביתו באקפולקו.
לווייסמילר יש כוכב בשדרת הכוכבים של הוליווד.
בוליבר (מדינה)

היסטוריה

הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.
בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך לפרובינציית גואיאנה. ב-1854 שם הפרובינציה שונה לאורינוקו.
ב-1864 ונצואלה הפכה למדינה פדרלית והפרובינציה הפכה למדינת גואיאנה. בהמשך המאה ה-19 הופרדו מהמדינה שטחים שהפכו בהמשך למדינות אמסונאס, אפורה ודלטה אמקורו. ב-1901 שם המדינה שונה לבוליבר כהוקרה לסימון בוליבר שלחם למען עצמאות ונצואלה ומדינות נוספות באמריקה הדרומית.

כלכלה

כלכלת המדינה מסתמכת בין היתר על כריית מינרלים כמו ברזל, זהב ובוקסיט, חקלאות, הכוללת בין היתר גידול כותנה ומניהוט מצוי, וייצור אנרגיה במקומות כמו סכר גורי.
אפריל (שיר)

מבנה השיר

השיר (שאורכו כ-12 דקות) הוא יצירת מוזיקה קלאסית המעורבת ברוק אנד רול. השיר מחולק לשלושה קטעים, שבהם הקטע הראשון (אורכו הוא הוא ארבע דקות ועשרים ושתיים שניות) מנגינה שקטה ונוגה, והוא מערב נגינת גיטרה חשמלית, תופים, בס ואורגן לצד כלי תזמורת כגון חלילים, כינורות וצ'לו. התפקיד המרכזי בו הוא של הגיטרה החשמלית במעין סולו ארוך על רקע שאר הכלים בסולם מינורי, ולקראת סוף הקטע יש סולו אורגן המשתלב אל תוך סולו הגיטרה החשמלית. הקטע השני (שאורכו הוא ארבע דקות ושמונה עשרה שניות) הוא מוזיקה קלאסית שמנוגנת בידיי כלים תזמורתיים בלבד. הקטע מתחיל בנגינת כינורות עליזה שאליה מצטרפים חלילים, ולאחר מכן סולו אבוב. הסולמות משתנים במהירות במהלך הקטע השני, שמתחיל בסולם מז'ורי ומשתנה לסולם מינורי איטי ועצוב, ולבסוף הנגינה מאיצה בתרועת חצוצרות והקטע מסתיים בנגינת חלילים. הקטע השלישי (ויש שיאמרו כי הוא הקטע הגאוני מתוך השלושה) הוא הקטע של הרוק אנד רול המנוגן על ידי חברי להקת דיפ פרפל. את המילים שר הזמר רוד אוונס והמגינה היא אותה המנגינה כמו בקטע הראשון, אבל המהירות יותר גבוהה, היא מנוגנת בסגנון רוק והגיטרות, התופים והשירה הם התפקידים המרכזיים בקטע זה.

ביקורות

על אף שבחי המבקרים שקראו ליצירה כ-"אחת מהיצירות הגדולות במאה העשרים" והיא נחשבת לאחת היצירות הטובות ביותר שכתבה להקת דיפ פרפל על כל הרכביה, הקהל קיבל את השיר, ואת האלבום, בקרירות יחסית, והאלבום נחרט ככישלון יחסית לאלבומיה האחרים של הלהקה כמו "machin head" ו-"deep purple in rock".
קופים בחלל

תקציר העלילה

מדענים מאבדים את החללית שלהם.
קבוצת קופים נשלחת למשימה: להשיב את החללית. מפקד המשימה הוא שימפנזה. סגנו של המפקד (השימפנזה) הוא קוף עצלן. על אף שהקוף עצלן, יש לו כוונות טובות.
בזמן שהקופים מבצעים את המשימה, האירועים מסתבכים.
הסרט מסתיים בחגיגה שנערכה לכבוד שובם של השימפנזים. הקופיף העצלן הופך הופך לגיבור, אמיץ ואחראי.

ביקורת

הסרט קיבל ביקורות מעורבות. אתר Rotten Tomatoes נתן לסרט 44% המבוסס על 92 חוות דעת, הקונצנזוס של האתר כתב כי "האנימציה של קופים בחלל זולה, ההומור נמוך ומשחקי המילים לא משהו". מבקר הקולנוע האמריקאי רוג'ר איברט נתן לסרט סקירה חיובית של שלושה כוכבים וכתב כי "קופים בחלל זה תענוג מההתחלה עד הסוף". עיתון הניו יורק טיימס כתב כי הסרט "מצחיק".
בישראל הסרט קיבל ביקורות מעורבות אך לרב חיוביות.
סולם מגניטודה לפי מומנט

סולם מגניטודה לפי מומנט או סולם MMS,  שסימונו Mw, הוא סולם סייסמי המשמש לקביעת עוצמתן של רעידות אדמה. הסולם משמש סייסמולוגים למדידת עוצמת רעידות האדמה במונחי האנרגיה המשתחררת בהן. עוצמת הרעידה – מבוסס על המומנט הסייסמי שלה, ושווה לקשיחות האדמה המוכפלת במידת התזוזה הממוצעת בהעתק ובגודל השטח שהועתק.
הסולם פותח בשנת 1979‏ על ידי הסייסמולוגים תומאס הנקס (Thomas C. Hanks) והירו קנמורי (Hiroo Kanamori) מהמעבדה הסייסמולוגית בקאלטק, במטרה להחליף סולמות גודל דוגמת סולם ריכטר. אף שהנוסחאות לשני הסולמות שונות זו מזו, הסולם החדש שומר על הרצף המוכר של ערכי גודל בקנה מידה לוגריתמי, כפי שהוגדרו בסולם הישן.
סולם MMS משמש להעריך את גודלן של כל רעידות האדמה, ובעיקר חזקות. פיתוח סולם מגניטודה לפי מומנט מאפשר גם הערכה מחדש של רעידות אדמה שהתרחשו בעבר, דוגמת רעידת האדמה שהתרחשה בצ'ילה בשנת 1960.
אף כי באמצעי התקשורת נהוג לדווח על רעידות אדמה לא מקומיות במונחים של סולם ריכטר – שיש הרואים בו מושג שאבד עליו הכלח – מודדים כיום את גודלן של רעידות אדמה בסולם מגניטודה לפי מומנט.

הגדרה

הסמל לסולם מגניטודה לפי מומנט הוא Mw, כאשר האות W מסמלת את העבודה המכנית שבוצעה. מומנט הגודל Mw הוא גודל חסר ממדים, המוגדר על ידי הנוסחה:
כאשר M₀ היא הגודל של המומנט הסייסמי, ביחידות של דיין סנטימטר (10⁻⁷ ניוטון מטר). ערכי הקבועים במשוואה נבחרו כדי לשמור על עקביות עם ערכי העוצמה המתקבלים מסולמות ישנים יותר, ובפרט סולם ריכטר המקומי. 
בדומה לסולם ריכטר, סולם מגניטודה לפי מומנט הוא סולם לוגריתמי. כל שלב בסולם מקביל להכפלת האנרגיה המשתחררת פי 101.5 ≈ 32. עלייה של שני שלבים מקבילה להכפלת האנרגיה המשתחררת פי 10³ = 1000.

השוואת שחרור אנרגיה בין שתי רעידות אדמה

נוסחה קרובה המתקבלת מפתרון המשוואה הקודמת עבור M₀ מאפשרת להעריך את ההבדל היחסי  באנרגיות המשתחררות בין שתי רעידות אדמה בעלות גודל מומנט שונה, למשל  ו-

פיצוצים גרעיניים

נהוג לבטא את האנרגיה המשתחררת על ידי פיצוץ של נשק גרעיני במונחים של האנרגיה האגורה בקילוטון או במגהטון של חומר הנפץ הקונבנציונלי טרי-ניטרו-טולואן (TNT). 
כלל אצבע לשקילות בין סייסמולוגיה לבין הערכת עוצמת פיצוץ גרעיני, המשמשת במחקר של תפוצת נשק גרעיני, קובע שפיצוץ גרעיני בעצמה של קילוטון אחד יוצר אות סייסמי בגודל השווה בקירוב ל-4.0. מכאן נובעת המשוואה:
בה הגודל mTNT הוא מסת חומר הנפץ המוצגת לצורך ההשוואה.
מספרים אלה אינם בעלי משמעות רבה. במהלך פיצוץ תת-קרקעי של נשק גרעיני, כמו גם ברעידת אדמה, רק חלק קטן מן האנרגיה המשתחררת מוקרן בסופו של דבר כגלים סייסמיים. לפיכך, יש צורך לקבוע יעילות סייסמית (דהיינו – מהו החלק של האנרגיה המוקרן כגלים סייסמיים מסך האנרגיה המשתחררת) עבור הפצצה המוצגת כהשוואה. אם נשתמש באנרגיה הסגולית המקובלת של TNT (שהיא 4.184MJ/Kg), משתמעת מן הנוסחה שלעיל ההנחה שכ-0.5% מן האנרגיה של המתקן הגרעיני הופכת לאנרגיה סייסמית Eₛ. למעשה, בניסויים גרעיניים תת-קרקעיים אמיתיים, היעילות הסייסמית שהושגה משתנה מאוד, בהתאם לאתר ולפרמטרים השונים של הניסוי.
מפוצלים (סרט)

פיתוח

במרץ 2011, Summit Entertainment רכשה את זכויות ההסרטה של הספר וניל בורגר הוכרז כבמאי באוגוסט 2012. בתחילה עמד תקציב הסרט על 40 מיליון דולר אך חברת ההפצה Lionsgate הגדילה אותו ל-80 מיליון דולר, עקב הצלחת הסרט "משחקי הרעב".

ליהוק

באוקטובר 2012 הוכרז כי שיילין וודלי תגלם את הדמות הראשית, טריס פריור. במרץ 2013 הוכרז תיאו ג'יימס כמי שלוהק רשמית לגילום טוביאס "פור" איטון.
ליהוקים נוספים הוכרזו במהלך מרץ 2013, ביניהם ריי סטיבנסון וג'יי קורטני לתפקיד מרכוס איטון ואריק, בהתאמה. קייט וינסלט לוהקה לסרט כבר בינואר 2013 לתפקיד ג'נין מתיוס, כשלראשונה היא תגלם בקולנוע דמות נבלית.

צילומים

צילומי הסרט יצאו לדרך בשיקגו, באפריל 2013 והסתיימו ב-16 ביולי אותה שנה. בדומה לאירועי הספר, הצילומים כולם נערכו בשיקגו.

פוסט פרודקשן

לאחר שצילומי הסרט הושלמו ב-16 ביולי 2013, החלה עבודת העיבוד על הסרט, שהוקרן ב-IMAX.
מייק ניקולס

ביוגרפיה

ניקולס נולד למשפחה יהודית בברלין בירת גרמניה.
ב-1939 נמלט אביו יחד עם משפחתו מאימת הנאצים לארצות הברית.
אמו היא ממשפחה יהודית מגרמניה וקרובת משפחה של אלברט איינשטיין.
בשנות החמישים למד באוניברסיטת שיקגו והחל להגיש תוכנית רדיו של מוזיקת פולק. לאחר מכן חבר לשחקנית איליין מיי ויחד הם הופיעו בטלוויזיה, בתיאטרון, ברדיו ואף הקליטו אלבומים מצליחים. בשנות השישים נפרדה דרכם של השניים, וניקולס הפך משחקן לבמאי. הוא ביים בתיאטרון ארבע הצגות מצליחות מאת ניל סיימון: "יחפים בפארק" (1963), שהזניק את הקריירה של רוברט רדפורד, "הזוג המוזר" (1965), "האסיר מהשדרה השנייה" (1971) ו"מלון פלזה", בו כיכבה מורין סטייפלטון. על ארבעתן קיבל ניקולס את פרס הטוני על הבימוי, אולם לא זכה לביים את העיבוד הקולנועי לאף אחת מההצגות הללו. רק שנים אחר כך, ב-1988 ביים את "טירונות", על פי המחזה של ניל סיימון, אף על פי שאת ההצגה לא ביים. במשך חמשת העשורים האחרונים ביים ניקולס עשרות הצגות תיאטרון, שהביאו לו 7 פרסי טוני: 5 פעמים כבמאי מחזות, פעם אחת כמפיק ופעם אחת כבמאי מחזמר, וכך היה לאחד הבמאים הבודדים שזכו בפרס הטוני על בימוי מחזה ועל בימוי מחזמר.
סרטו הראשון כבמאי קולנוע היה הדרמה עטורת השבחים "מי מפחד מווירג'יניה וולף?" (1966), עיבוד למחזהו הנודע של אדוארד אלבי. הסרט היה להצלחה קופתית מרשימה וזכה בחמישה פרסי אוסקר (מתוך 13 מועמדויות). שנה אחר כך זכה באוסקר, כבמאי הטוב ביותר, על סרט הפולחן "הבוגר", שהפך את דסטין הופמן לכוכב. מאוחר יותר הוא ביים יצירות קלאסיות נוספות, כדוגמת: "מלכוד 22" (1970), על פי ג'וזף הלר, "כלוב הציפורים" (1996) ו"קרוב יותר". גם בקולנוע הפגין ניקולס רב-גוניות כשביים דרמות מצליחות כ"סילקווד" ו"בנוגע להנרי" לצד קומדיות כ"צביטה בלב" ו"גלויות מהחיים" ואף סרטי מדע בדיוני ופנטזיה כ"זאב" ו"מאיזה כוכב אתה?". השחקנים האהובים עליו הם ג'ק ניקולסון, מריל סטריפ, האריסון פורד ואמה תומפסון, אותם הירבה ללהק לסרטיו. בנוסף, 16 שחקנים שונים אותם ביים ניקולס בסרטיו קיבלו מועמדות לפרס האוסקר.
בשנות האלפיים התמקד בבימוי מחזות לקולנוע. הוא ביים שתי יצירות לטלוויזיה: "שנינות", עם אמה תומפסון, אשר זכתה בשלושה פרסי אמי, כולל על הבימוי, ושנתיים אחר כך ביים את המיני-סדרה עטורת השבחים "מלאכים באמריקה", בת שישה פרקים, אשר זכתה בלא פחות מ-11 פרסי אמי (המספר הגבוה ביותר של זכיות למיני-סדרה או סרט טלוויזיה בודד בתולדות האמי), ומתוכם ניקולס זכה בשניים: כבמאי וכמפיק. ב-2004 ביים את סרט הקולנוע "קרוב יותר", עיבוד למחזה זוכה פרס הטוני של פטריק מארבר, שהביא לנטלי פורטמן ולקלייב אוון מועמדות ראשונה לפרס האוסקר. בשנת 2010 יזכה בפרס על מפעל חיים מטעם מכון הסרטים האמריקני.
ניקולס היה נשוי בפעם הרביעית לדיאן סויר משנת 1988 ואב לשלושה ילדים מנישואיו הקודמים. בדיקה גנטית שעשה במסגרת תוכנית טלוויזיה אמריקאית העידה כי מצד אביו (כרומוזום Y) הוא בעל הפלוגרופ J2a1b, תת-סוג של חומר גנטי (הפלוגרופ J2) הנפוץ ביהודים.
אנה צ'אנדי

ביוגרפיה

אנה צ'אנדי נולדה ב-1905, למשפחה נוצרית-סורית, וגדלה בטריוונדרום. כשסיימה תואר שני ב-1926, היא הייתה לאישה הראשונה במדינה עם תואר במשפטים. החל מ-1929 היא עבדה כעורכת דין, וגם יסדה וערכה כתב עת פמיניסטי במטרה לקדם את זכויותיהן של נשים פועלות בשם "שרימאטי" (Shrimati).
צ'אנדי, אשר נחשבת כחלק מהדור הראשון של פמיניסטיות הודיות, רצה בבחירות לרשות מקומית ב-1931. היא ספגה עוינות ותגובות מזלזלות הן מיריביה והן מהעיתונות, אך למרות זאת נבחרה ושירתה בין השנים 1932–1934.
צ'אנדי מונתה כשופטת מקומית (מונסיף) בשנת 1937, האישה השופטת הראשונה בהודו. ב-1948, היא מונתה כשופטת מחוזית, וב-9 בפברואר 1959 היא מונתה לבית המשפט העליון של קרלה, האישה הראשונה בתפקיד זה בהודו. היא נשארה בתפקיד זה עד 1967.
לאחר פרישתה, צ'אנדי ישבה בוועדת המשפט של הודו וגם כתבה אוטוביוגרפיה בשם Atmakatha ‏(1973). היא נפטרה ב-1996.